1. Po zagonu orodja se prikaže pogovorno okno za besedilo, v katerem
   lahko izberete pisavo in vnesete besedilo, ki ga želite ustvariti.
2. V zgornjem levem delu pogovornega okna izberite ime pisave, višino besedila in začetne atribute besedila.  
   CAD pisave, ki so sestavljene iz črt in lokov, so navedene na vrhu
   seznama pisav, pisave TrueType pa so navedene spodaj.  
   V polje „Višina" vnesite višino besedila v enoti
   vaše risbe. Za izbiro običajnega razmika med vrsticami vnesite faktor razmika med vrsticami ali „1".
   Razmik med vrsticami lahko povečate ali zmanjšate z vnosom drugačne
   vrednosti. Vnesena vrednost je faktor glede na privzeto (1,0).
3. Vnesite kot vrtenja za besedilo. Običajna vodoravna besedila imajo
   kot 0 stopinj, besedila, ki so berljiva z desne, pa 90 stopinj.
4. Izberite poravnavo besedila.
5. Označite potrditveno polje „Enostavno besedilo", da ustvarite enovrstično besedilo brez
   naprednega oblikovanja.
6. V veliko besedilno polje vnesite besedilo, ki ga želite ustvariti.  
   Z različnimi orodji nad poljem lahko dodatno oblikujete besedilo,
   ki ste ga vnesli, ali prilepite besedila iz odložišča. Z gumbom na
   desni strani lahko hitro vstavite simbole ali izberete znak Unicode („Drugo ...").  
   Upoštevajte, da pisava, ki ste jo izbrali, morda ne vsebuje
   znakov, ki jih vstavljate. V tem primeru znaki ne bodo prikazani v
   risbi.
7. Kliknite „V redu", da zaprete pogovorno okno za besedilo.
8. Z miško določite mesto besedila ali vnesite koordinato
   v ukazno vrstico.
9. Pogosto morajo uporabniki ustvariti več podobnih besedil. Zato se
   orodje za besedilo po ustvarjanju prve besedilne entitete ne zaključi. Besedilo in
   kot besedila lahko spremenite v orodni vrstici možnosti in ustvarite
   druga besedila s podobnimi nastavitvami.
10. Z desno tipko miške kliknite ali pritisnite Escape, da ustavite orodje za besedilo.
