## Kopiraj

Orodna vrstica / ikona:
Meni: Uredi > Kopiraj
Bližnjice: Ctrl+C (Mac: ⌘C) | C, P
Ukazi: copy | cp

### Opis

QCAD ponuja podobna orodja za kopiranje elementov risbe v drugo/isto risbo, kot druge aplikacije.

### Uporaba

1. Z izbirnimi orodji pripravite izbor entitet, ki jih želite kopirati v odložišče.
2. Izberite orodje za kopiranje.

Standardno orodje za kopiranje v QCAD deluje kot orodje za kopiranje v drugih aplikacijah. Ne omogoča vam izbire referenčne točke za vaš izbor, temveč referenčno točko samodejno izračuna v središču izbora. To ni vedno zaželeno, saj boste najverjetneje želeli prilepljene entitete umestiti na natančno določen položaj. Za to QCAD ponuja alternativno orodje za kopiranje, ki je bolj specifično za CAD: Kopiraj s sklicem.

Izbor je zdaj v notranjem odložišču QCAD in ga je mogoče prilepiti v isto ali drugo risbo, ki je odprta v isti zagnani instanci QCAD. Upoštevajte, da se ob izhodu iz aplikacije QCAD vsebina odložišča izgubi. Do odložišča QCAD lahko dostopa samo QCAD sam. Risarskih entitet ne morete izmenjevati z drugimi aplikacijami prek kopiranja in lepljenja. Za to uporabite funkcionalnost izvoza in uvoza v QCAD.