## Spline (kontrolne točke)

Alatna traka / Ikona:
Izbornik: Crtaj > Krivulja > Spline (kontrolne točke)
Prečac: S, P
Naredbe: spline | sp

### Opis

Crta splajn-krivulje iz kontrolnih točaka. Jedini podržani splajnovi su neuniformni racionalni B-splajnovi (NURBS) s homogenim težinskim faktorima.

### Upotreba

1. Odaberite stupanj splajna u alatnoj traci opcija. Podržani stupnjevi su 2 (kvadratni b-splajn) i 3 (kubni b-splajn). Što je viši stupanj, krivulja postaje „glađa”. Imajte na umu da kvadratni b-splajn po definiciji zahtijeva najmanje 3 kontrolne točke, dok kubni b-splajn ima najmanje 4 kontrolne točke.
2. Označite potvrdni okvir „Zatvoreno” u alatnoj traci opcija ako želite stvoriti zatvoreni splajn. Zatvoreni splajnovi neprekinute su zatvorene petlje.
3. Odredite kontrolne točke. Nakon definiranja treće (za kvadratne b-splajnove) ili četvrte (za kubne b-splajnove) kontrolne točke prikazat će se pretpregled. Posljednju kontrolnu točku možete ponovno ukloniti klikom na gumb „Poništi” u alatnoj traci opcija.
4. Pritisnite Escape ili kliknite desnu tipku miša nakon postavljanja posljednje točke za potvrdu oblika splajna.
5. Sada možete stvoriti drugi splajn ili ponovno kliknuti desnom tipkom za završetak alata. Primjer za dva otvorena splajna (kvadratni i kubni):
   Primjer za dva zatvorena, periodična splajna (kvadratni i kubni):